শমীকের বিরুদ্ধে শুভেন্দু-সুকান্তর নতুন জোট???

ওয়েব ডেস্ক : হঠাৎ কি হলো? সুকান্ত মজুমদারের (Sukanta Majumdar) আমন্ত্রণে শুভেন্দু অধিকারী (Suvendu Adhikari) ছুটলেন সভা করতে গঙ্গারামপুরে? তবে কি রাজ্য বিজেপির মধ্যেই নতুন সভাপতি শমীক ভট্টাচার্য (Samik Bhattacharya) বিরোধী নয়া জোট তৈরি হচ্ছে?

মূলত, প্রাক্তন বিজেপি সভাপতি সুকান্ত মজুমদারের (Sukanta Majumdar) সঙ্গে তেমন ভালো সম্পর্ক ছিল না শুভেন্দু অধিকারীর (Suvendu Adhikari)। বহু সময় শুভেন্দু-কে নিয়ে কটাক্ষও করেছেন তিনি। সুকান্ত সভাপতি থাকতে শুভেন্দু নিজেকে “শের” মনে করতেন। কার্যত অধিকাংশ দলীয় বৈঠকে যেতেন না রাজ্যের বিরোধী দলনেতা।

আরও খবর : ধেয়ে আসছে ঘূর্ণিঝড় মন্থা, কবে এবং কোথায় ল্যান্ডফল?

এক সময় সুকান্ত মজুমদার (Sukanta Majumdar) প্রকাশ্যে বলেছিলেন “উনি দলীয় বৈঠকে কমফোর্ট ফিল করেন না। তাই আসেন না”। তা নিয়ে বিস্তর জল গড়ায়। দিল্লির উচ্চতর নেতৃত্বকে হস্তক্ষেপ করতে হয় বিষয়টিকে নিয়ে। এই অবস্থায় নিজের কেন্দ্রে সুকান্ত মজুমদার সভা করতে শুভেন্দুকে আমন্ত্রণ করলেন। আর সেখানে সভাও করতে গেলেন শুভেন্দু। যা দেখে অবাক গেরুয়া শিবিরের অনেক নেতা।‌ তবে কি বিজেপিতে নতুন ইকুয়েশন তৈরি হচ্ছে?

সূত্রের খবর, রাজ্য পদধিকারী এবং রাজ্য কমিটিতে শুভেন্দু এবং সুকান্তর দেওয়া কোন নামের সঙ্গে একমত নয় শমীক ভট্টাচার্য। বাদ যাচ্ছেন‌ শুভেন্দু, সুকান্তর ঘনিষ্ট লোকরা। তাই কি দু’জন চটেছেন শমীকের উপর? আর সেটা বোঝাতেই নতুন জুটি সুকান্ত-শুভেন্দু এক হয়ে সভা করছেন? প্রশ্ন উঠছে। তবে শুধু বিজেপি কর্মীদের মধ্যে নয়, রাজনৈতিক মহলে এটাই বড় চর্চা এখন। ফলে রাজনৈতিক মহলে প্রশ্ন উঠছে, ফলে কি শমীক ভট্টাচার্য (Samik Bhattacharya) একা হয়ে পড়ছেন দলের অন্দরেই??