হঠাৎই দিল্লিতে তলব শমীক ভট্টাচার্যকে, কারণ কী?

কলকাতা: বিজেপির রাজ্য সভাপতির চোখে এখন বঙ্গ দখলের স্বপ্ন। হঠাৎই দিল্লিতে উড়ে গেলেন বিজেপির রাজ্য সভাপতি শমীক ভট্টাচার্য (Samik Bhattacharya)। রাজ্য দল গঠন নিয়ে চূড়ান্ত আলোচনা। চলতি সপ্তাহে তালিকা প্রকাশ। জরুরি তলবে বিজেপির রাজ্য সভাপতি হঠাৎ দিল্লি গেলেন । দায়িত্ব নেওয়ার চার মাস পর কেন রাজ্য কমিটি এবং তার পদাধিকারী নাম প্রকাশ হচ্ছে না ? তার ব্যাখা দেবেন তিনি । সম্ভবত চূড়ান্ত তালিকা তৈরি করে আজ রাতে বা কাল সকালে তার কলকাতা ফেরার কথা।

মাস পাঁচেক হল শমীক ভট্টাচার্য রাজ্য বিজেপি সভাপতির দায়িত্বে এসেছেন। আর রাজ্যে আসন্ন বিধানসভা নির্বাচন। ২০২১ সালের ২০০ আসনের স্বপ্ন ভেঙে যাওয়ায় অতীত থেকে শিক্ষা নিয়েছে বিজেপি। তাই এবার ক্ষমতা দখলের লক্ষ্যে ১৫৩টি আসন জয়ের লক্ষ্যমাত্রা রেখেছে গেরুয়া নেতারা। অথচ এখনও নতুন রাজ্য কমিটি কিংবা পদাধিকারী ঘোষণা করতে পারেনি পদ্ম শিবির। পার্টির নীচুতলা এখনও সাংগঠনিকভাবে নড়বড়ে। কারণ, বুথ কিংবা মণ্ডল স্তরে পার্টি কোনও কর্মকাণ্ডই নেয় না। এই সবের মধ্যে হঠাৎই দিল্লিতে উড়ে গেলেন বিজেপির রাজ্য সভাপতি শমীক ভট্টাচার্য (Samik Bhattacharya)। কেন রাজ্য কমিটি এবং তার পদাধিকারী নাম প্রকাশ হচ্ছে না ? তার ব্যাখা দেবেন তিনি । সূত্রের খবর, দল যাদের বহিস্কার করেছিল, তাদের বহিস্কার তুলে নিতে কেন্দ্রীয় নেতৃত্ব কে বলেছিলেন। সে ব্যাপারেও কথা হবে ।

আরও পড়ুন: ফর্মে ফিরেই ফের বেলাগাম দিলীপ ঘোষ, ভাষণে কু-কথার ছড়াছড়ি

হাজারও দল, উপদলের মধ্যে রাজ্য সভাপতির দায়িত্ব তিনি নিয়েছেন। ‌ তাই সব সামলে রাজ্য পদাধিকারী তালিকা প্রকাশ করতে দেরি হচ্ছে। জানা গিয়েছে, চলতি সপ্তাহেই তালিকা প্রকাশ। বিজেপি সূত্রে খবর , নতুন সভাপতির অভিমত ছিল দলের সাধারণ সম্পাদক সংগঠনের বদলের দরকার । তার পর নতুন কমিটি ঘোষণা হতে পারে। সেই বিষয় নিয়েও আলোচনা হবে আর এস এস সাথে।‌জানা গেছে , তিন জন‌ সাধারণ সম্পাদক এবার হতে চলেছে । উওরবঙ্গ, মধ্যে বঙ্গ এবং দক্ষিণবঙ্গ।‌ দল বড় হয়েছে তাই এই সিদ্ধান্ত । সেখানে কারা আসবেন আরএসএস থেকে তা নিয়েও আলোচনা হতে পারে। বিকেলে শমীক যাবেন নিবাচন‌ কমিশনের সঙ্গে বৈঠক করতে ।

প্রসঙ্গত,হিসেব মতো ফেব্রুয়ারির শেষদিকে ভোট ঘোষণা হয়ে যাবে। বুথ কিংবা মণ্ডল স্তরে পার্টি কোনও কর্মকাণ্ডই নেয় না। রাজনৈতিক মহলের মতে রাজ্যে দুর্বল সংগঠনকে সামনে রেখে বিধানসভা ভোটে যাচ্ছে বিজেপি। এই অবস্থায় বিজেপি আদৌ কতটা তৈরি তা নিয়ে দলের অন্দরেই প্রশ্ন উঠছে।

অন্য খবর দেখুন